《沈棠溪至赠所撰古文刻本别逾十年君今年七十有七犹以著述自课情话移时皆切磋语也》
清代·李士棻

打门声急入门亲，与说频年去住因。肯念故交探近状，错援古住料今人。

士如画饼名无用，树易成阴德有邻。莫怪上书干宰相，昌黎多病愧长贫。

作者简介：（1821—1885）清四川忠州人，字芋仙。咸丰五年副贡，历任彭泽、南丰、临川知县。后流寓上海。长于律诗。有《天瘦阁诗半》、《天补楼行记》。“诗半”者，盖士棻自谓长于律诗，而不能为古体，故自署其集如此。